EkBass/fiwiki-20250220-pages-articles huggingface dataset:
Sami-Jukka Korvola

Sami-Jukka Korvola (s. 25. lokakuuta 1997) on suomalainen pesäpalloilija. Korvola edustaa Miesten ykköspesiksessä pelaavaa Oulun Lippoa. Hänen kasvattajaseuransa on Seinäjoen Maila-Jussit. Korvolan ura Superpesiksessä alkoi kaudella 2016. Ennen kauden 2020 alkua Korvola on pelannut urallaan 78 Superpesiksen runkosarjaottelua. Näissä Korvola on lyönyt kymmenen tavallista juoksua, tuonut 30 juoksua ja kerännyt 146 kärkilyöntiä. Kolmessa pelaamassaan Superpesiksen pudotuspeliottelussa Korvola on tuonut kaksi juoksua ja kerännyt 11 kärkilyöntiä. ==Lähteet== * https://www.superpesis.fi/joukkueet/miehet/seinajoen-jymyjussit/ * http://www.pesiksenmaailma.fi/index.php/pelaajakortit?pelaajaid=3427&view;=pelaajakortti Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Nyrkkeilyn naisten maailmanmestaruuskilpailut 2018

Vuoden 2018 nyrkkeilyn naisten maailmanmestaruuskilpailut järjestettiin 15.–24. marraskuuta New Delhissä, Intiassa. Nämä olivat naisten 10. maailmanmestaruuskilpailut. Kisoissa oteltiin kymmenessä painoluokassa. Kiinan nyrkkeilijät voittivat neljä kultamitalia ja yhden hopean. == Lähteet == Luokka:Nyrkkeilyn maailmanmestaruuskilpailut Luokka:Vuoden 2018 urheilu Luokka:Intian urheilu Luokka:New Delhi Luokka:Naisten nyrkkeily
Nyrkkeilyn maailmanmestaruuskilpailut 2011

Vuoden 2011 nyrkkeilyn maailmanmestaruuskilpailut järjestettiin 22. syyskuuta – 10. lokakuuta Bakussa, Azerbaidžanissa. Nämä olivat miesten 16. maailmanmestaruuskilpailut. Kisoissa oteltiin kymmenessä painoluokassa. Kisojen menestynein maa oli Ukraina, jonka nyrkkeilijät voittivat neljä kultaa ja yhden hopean. == Lähteet == Luokka:Nyrkkeilyn maailmanmestaruuskilpailut Luokka:Vuoden 2011 urheilu Luokka:Bakun urheilu
Nyrkkeilyn maailmanmestaruuskilpailut 2009

Vuoden 2009 nyrkkeilyn maailmanmestaruuskilpailut järjestettiin 1.–12. syyskuuta Milanossa, Italiassa. Nämä olivat miesten 15. maailmanmestaruuskilpailut. Kisoissa oteltiin 11 painoluokassa. Venäjän ja Italian nyrkkeilijät voittivat kummatkin kaksi kultamitalia. == Lähteet == Luokka:Nyrkkeilyn maailmanmestaruuskilpailut Luokka:Vuoden 2009 urheilu Maailmanmestaruuskilpailut 2009 Luokka:Milanon urheilu
Nyrkkeilyn maailmanmestaruuskilpailut 2005

Vuoden 2005 nyrkkeilyn maailmanmestaruuskilpailut järjestettiin 13.–20. marraskuuta Mianyangissa, Kiinassa. Nämä olivat miesten 13. maailmanmestaruuskilpailut. Kisoissa oteltiin 11 painoluokassa. Kuuban nyrkkeilijät voittivat neljä kultamitalia ja Venäjän nyrkkeilijät kolme. Kaikkiaan kuubalaiset saavuttivat kahdeksan mitalia sekä venäläiset ja kazakstanilaiset kummatkin viisi. == Lähteet == Luokka:Nyrkkeilyn maailmanmestaruuskilpailut Luokka:Vuoden 2005 urheilu Luokka:Kiinan urheilutapahtumat Luokka:Sichuan
Thal

Thal (vanhaa saksaa, ) on kymmenien, lähinnä saksankielisten paikkojen nimi. Se on myös sukunimi. == Paikannimiä == * Thal, kunta Itävallan Steiermarkissa * Thal, kunta Sankt Gallenin kantonissa Sveitsissä. == Sukunimiä == * Ron Thal, yhdysvaltalainen kitaristi ja säveltäjä.
Río de la Platan evankelinen kirkko

Río de la Platan evankelinen kirkko on protestanttinen kirkkokunta Argentiinassa. Sillä on noin 27 500 jäsentä. Se on yhtä aikaa sekä Luterilaisen maailmanliiton että Reformoitujen kirkkojen maailmanyhteisön jäsen. == Lähteet == == Aiheesta muualla == * Kirkon kotisivut Luokka:Evankelis-luterilaiset kirkot Luokka:Reformoidut kirkot Luokka:Kristinusko Argentiinassa
Thal (Sveitsi)

Thal on kunta Koillis-Sveitsissä, Sankt Gallenin kantonissa. Kunnassa on vajaat 7 000 asukasta. == Sijainti== Thal sijaitsee Reinin suistoalueella, Bodenjärven etelärannalla viitisen kilometriä Rorschachista itään ja parikymmentä kilometriä Sankt Gallenista koilliseen. Se rajoittuu idässä Reinjoen vanhaan uomaan, Alter Rheiniin ja Itävaltaan. == Liikenne == Moottoritie A1 Sankt Gallenin suunnasta St. Margretheniin kulkee Thalin poikki. SBB:n rautatie Sargansista Rorschachiin ja edelleen Kreuzlingeniin ja Winterthuriin kulkee Thalin kautta. Thalilla ja sen länsinaapurilla Staadilla on yhteinen Staad-niminen asema Thalin länsiosassa. Appenzeller Bahnenin rautatie Rorschachista Heideniin kulkee Thalin poikki. == Lentoasema == St. Gallen-Altenrheinin lentoasema sijaitsee Bodenjärven rannalla Altenrheinin kylässä Thalissa. == Lentokentän synty ja Altenrheinin teollisuushistoriaa == Altenrheinin teollisuus ja siihen liittyvä lentokenttä saivat alkunsa 1920-luvulla, kun Dornier siirsi Versailles’n rauhansopimuksen kieltäneen lentokoneiden valmistuksen Saksan Friedrichshafenista Altenrheiniin. Dornier- Werke Altenrhein AG aloitti toimintansa vuonna 1927. Se valmisti lentokoneita Sveitsin ilmavoimille ja myös Saksaan. Toisen maailmansodan jälkeen Flug- und Fahrzeugwerke Altenrhein AG (FFA) rakensi lentokoneiden lisäksi muun muassa junavaunuja, joiden siirtyi vuonna 1987 Schindlerille. Vuodesta 1997 alkaen junavaunutuotanto on tapahtunut Stadlerin nimissä. == Lähteet == * === Viitteet === == Aiheesta muualla == * * Luokka: Sankt Gallenin kantonin kunnat
Töyhtöturako

Töyhtöturako (Corythaixoides concolor) on turakoihin kuuluva lintulaji. Lajia tavataan Afrikan eteläosista. ==Koko ja ulkonäkö== Töyhtöturako on suurikokoinen lintu ja voi kasvaa 45-50 cm pitkäksi. Sukupuolet muistuttavat toisiaan ulkonäöltään. Töyhtöturako on väritykseltään kauttaaltaan siniharmaa. Päälaella on pitkä töyhtö, jonka lintu voi laskea alas. Lajin pyrstö on hyvin pitkä. ==Levinneisyys ja elinympäristö== Töyhtöturakoa tavataan Angolasta, Sambiasta ja Tansaniasta etelään Etelä-Afrikkaan asti. Lajin elinympäristöä ovat kuivat savannit ja avoimet metsät. Sen ravintoa ovat useat hedelmät. Töyhtöturako liikkuu usein pieninä ryhminä. Linnun pesimäkausi on levinneisyysalueen pohjoisosissa heinäkuulta syyskuulle ja eteläosissa vuoden ympäri. ==Lähteet== Luokka:Turakolinnut
Reformoitujen kirkkojen maailmanyhteisö

Reformoitujen kirkkojen maailmanyhteisö on kansainvälinen kirkkojen yhteistyöelin, johon kuuluu reformoituja, kongregationalistisia, presbyteerisiä, unioituja sekä valdolaisia kirkkoja. Sillä on 233 jäsenkirkkoa, joissa on yhteensä noin 100 miljoonaa jäsentä. == Lähteet == == Aiheesta muualla == * Maailmanyhteisön kotisivut Luokka:Kansainväliset kristilliset järjestöt Luokka:Reformoidut kirkot Luokka:Protestanttiset järjestöt
Jukka Pelkonen

Jukka Lauri Tapani Pelkonen (s. 29. toukokuuta 1956 Juva) on suomalainen lääkäri, mikrobiologi ja Itä-Suomen yliopiston kliinisen mikrobiologian professori. Hän on ollut tiedotusvälineiden haastateltavana esimerkiksi koronaepidemian aikana keväällä 2020. Pelkonen tuli ylioppilaaksi Juvan yhteiskoulusta vuonna 1975. Hän valmistui Helsingin yliopistosta lääkäriksi (LL) 1981 ja lääketieteen tohtoriksi (LKT) 1982. Hänen englanninkielinen artikkeliväitöskirjansa (1982) oli otsikoitu Inherited characteristics of rodent antibodies to 2-phenyl-oxazolone. Hän sai kliinisen mikrobiologian erikoislääkärin pätevyyden vuonna 1992. Vuosina 1984–1988 Pelkonen työskenteli tutkijana Baselissa Sveitsissä ja vuosina 1991–1994 Freiburgin Max Planck -instituutissa Saksassa. Hän on toiminut kliinisen mikrobiologian professorina Kuopion yliopistossa, sittemmin Itä-Suomen yliopistossa. Tämän tehtävän ohella hän on toiminut muun muassa dekaanina yliopistossaan (Lääketiede). ==Lähteet== ==Aiheesta muualla== * Itä-Suomen yliopiston asiantuntijoita koronavirustilanteessa (uef.fi) * Prof. Jukka Pelkosen esitelmä Hankitun immuunipuolustuksen evoluutio Tieteen päivillä 9.1.2009 (matalaresoluutioisen videon osuus 8:20-41:20) (youtube.com) Luokka:Suomalaiset lääkärit Luokka:Suomalaiset mikrobiologit Luokka:Itä-Suomen yliopiston professorit Luokka:Suomalaiset professorit Luokka:Vuonna 1956 syntyneet Luokka:Elävät henkilöt
Party for Socialism and Liberation

Party for Socialism and Liberation (PSL) on yhdysvaltalainen kommunistinen puolue, joka perustettiin vuonna 2004 sen jäsenten erottua Workers World Party-puolueesta. PSL:n ehdokkaat vuoden 2020 presidentinvaaleissa olivat Gloria La Riva ja Leonard Peltier. == Ideologia == PSL:n tavoite on johtaa vallankumousta, joka siirtää Yhdysvallat sosialismiin. He hylkäävät idean kapitalistisen järjestelmän hajottamisesta reformistisin keinoin, mutta ovat silti asettaneet ehdokkaita esimerkiksi Yhdysvaltain presidentinvaaleihin. PSL uskoo sosialismin olevan ensimmäinen kehitysvaihe kohti kommunismia, joka saavutettaisiin sosialismin kehityttyä ohi tarpeen valtiolle sekä luokkayhteiskunnan hävittyä. == Lähteet == Luokka:Yhdysvaltain puolueet
Elsa Alkman

Elsa Alkman o.s. Ahlström (18. marraskuuta 1878 Ornäs – 1975Elsa Alkman. Göteborgs universitetsbibliotek ) oli ruotsalainen kirjailija, viulisti ja poliitikko. Hänen isänsä oli insinööri O. Th. Ahlström ja äitinsä Clara Guinchard. Hän opiskeli Tukholman konservatoriossa viulunsoittoa 1897‒1900. Hän oli Eslövin köyhäinhoitolautakunnassa vuodesta 1911. Hän oli hallituksen jäsen Föreningen för kvinnans politiska rösträttissä (FKPR) 1911‒1913 ja Eslövin FKPR:ssä vuodesta 1907, Eslövin lukutuvassa 1912‒1913, Eslövin musiikkiseurassa vuodesta 1913, varapuheenjohtaja Eslövs försköningsföreningissä 1911‒1913, Eslövin lainakirjastossa vuodesta 1912.Walborg Hedberg och Louise Arosenius: Alkman, Elsa. Svenska kvinnor från skilda verksamhetsområden, sivu 2 Albert Bonniers 1914 Hän oli mukana Norrköpingissä natsismin vastaisessa toiminnassa ja piti toisen maailmansodan aikana salaista natsismin vastaista keskustelupiiriä. Hän oli myös Fredrika Bremer-förbundetin hallituksen jäsen. Alkman oli naimisissa vuodesta 1906 apteekkari O. E. Alkmanin kanssa. ==Julkaisut== * En oförbätterlig, romaani, 1911 * Första maj, satunäytelmä, 1914. * Rösträttsbrevet för dagen, 1916 == Lähteet == Luokka:Ruotsalaiset feministit‎ Luokka:Ruotsalaiset viulistit Luokka:Ruotsalaiset kirjailijat Luokka:Ruotsalaiset poliitikot Luokka:Vuonna 1878 syntyneet Luokka:Vuonna 1975 kuolleet
Johanne Luise Heiberg

Johanne Luise Heiberg, o.s. Pätges (22. marraskuuta 1812 – 21. joulukuuta 1890) oli tanskalainen näyttelijä. Hän oli aikakauden merkittäviä tanskalaisia näyttelijöitä. Hän kirjoitti muistelmat Et Liv gjenoplevet i Erindringen (1891–1892), joiden perusteella hänestä on saatu luoduksi ajan myötä yhä parempi kuva. Hänen elämänsä viimeisistä vaiheista saa parhaan käsityksen hänen kirjeenvaihdostaan A. F. Kriegerin kanssa.Johanne Luise Heiberg Den Store danske. Viitattu 29.4.2020 Heibergin vanhemmat olivat alkujaan saksalaisia. He olivat muuttaneet Kööpenhaminaan ennen Johannen syntymää.Mia Pätsi: Pyhimykset teatterissa, näyttelijät kirkossa: OSA II, s. 41 (Google- kirjat)Yhdeksänlapsisen työläisperheen toiseksi nuorin lapsi Johanne Pätges pääsi kahdeksanvuotiaana Kuninkaallisen teatterin balettikouluun ja sai pian pikku rooleja. Hänen varsinainen ensiesiintymisensä tapahtui 1826 Trinen roolissa Johan Ludvig Heibergin häntä varten kirjoittamassa vaudevillessa Aprilsnarrene. He avioituivat viiden vuoden kuluttua. Avioliitto toi hänelle sosiaalisen nousun, ja ajan merkittävät kirjailijat kirjoittivat hänelle rooleja. 1882 ilmestyneessä kirjassaan Peter Andreas Heiberg og Thomasine Gyllembourg Heiberg kertoo appivanhemmistaan ja heidän avioerostaan. Sören Kierkegaard kirjoitti 1848 hänestä artikkelisarjana tutkielman Faedrelandet- lehteen osoittaakseen voivansa kirjoittaa muustakin kuin uskonnosta. == Lähteet == Luokka:Tanskalaiset näyttelijät Luokka:Tanskalaiset kirjailijat Luokka: Vuonna 1812 syntyneet Luokka: Vuonna 1890 kuolleet
Ester Almqvist

Ester Dorotea Almqvist (3. marraskuuta 1869 Johannelund, Bromma – 1934Ester Almqvist. Nationalmuseum. Viitattu 29.4.2020 ) oli ruotsalainen taidemaalari. Hänen vanhempansa olivat kirkkoherra K. W. Almqvist ja Augusta Svahn. Almqvist opiskeli Tukholman teknillisessä koulussa 1888–1891 ja oli sitten oppilaana Gustaf Cederströmin ja John Börjesonin oppilasateljeessa 1892–1893 ja Valandin piirustuskoulussa Carl Larssonin oppilaana sekä Konstnärförbundetin koulussa Tukholmassa vuoteen 1896. Hän maalasi maisemia, akvarelleja ja pastelleja sekä teki piirustuksia ja etsauksia.Walborg Hedberg och Louise Arosenius: Svenska kvinnor från skilda verksamhetsområden, sivu 2–3. Albert Bonniers 1914 == Lähteet == ==Aiheesta muualla== * Ester Almqvist. Nya Idun Luokka:Ruotsalaiset taidemaalarit Luokka: Vuonna 1869 syntyneet Luokka: Vuonna 1934 kuolleet
Orehovno (järvi Pustoškan piirissä)

Orehovno () on järvi Luoteis-Venäjällä Pihkovan alueen Pustoškan piirissä. == Maantietoa == Järvi on 1,4 kilometriä pitkä, 0,85 kilometriä leveä ja sen pinta-ala on 59 hehtaaria. Se sijaitsee Sviblon kaakkoispuolella ja järviä erottaa toisistaan kapea harju, joka pistää esiin Svibolon rannasta niemenä. Järvi on keskeltä kapeampi kuin se on pohjois- ja eteläpäässään. Järvellä on kaksi saarta, joiden yhteispinta-ala on 4,4 hehtaaria. Ne sijaitsevat pohjois- ja eteläpäässä. == Luontoarvoja == Järvi on metsäjärvi kaikkialta muualta, paitsi järven itärannasta, jossa rantaan ulottuu niittyjä tai peltoja. Peltojen yhteydessä on hieman asutusta, joka liittyy kulmakuntaan Šalai (). Järvestä on tavattu kalalajeina ainakin hauki, lahna, ahven, salakka, pasuri, karppi, ruutana, suutari, säyne, allikkosalakka, kiiski, mutakala, rantanuoliainen ja made, sekä joitakin Rutilus-suvun kalalajeja. Siinä elää myös rapu. == Vesistösuhteita == Orehovno sijaitsee Nevedrjankan valuma- alueella. Nevedrjanka on Velikajan sivujoki ja kuuluu Velikajan valuma- alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on 18,3 neliökilometriä. Siitä laskee lyhyt oja Svibloon, joka näyttää ilmakuvista kuitenkin olevan maatunut tai umpeenkasvut lahti tai salmi. Sviblo laskee vuorostaan Svibljankaa myöten Nevedrjankaan. == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Pustoškan piiri
Scared to Be Lonely

Scared to Be Lonely on alankomaalaisen DJ-tuottaja Martin Garrixin ja brittiläisartisti Dua Lipan kappale. Sen julkaisivat STMPD RCRDS ja Epic Records digitaalisesti ladattavana singlenä 27. tammikuuta 2017. Kappale on mukana Lipan omaa nimeä kantavan debyyttistudioalbumin "Complete Edition"-erikoispainoksella. Kappaleen ovat sanoittaneet Garrix, Giorgio Tuinfort, Nathaniel Campany, Kyle Shearer ja Georgia Ku, joista kaksi ensimmäistä myös tuottivat sen Valley Girlin sekä Lorna Blackwoodin kanssa. Kappaleesta on toteutettu myös akustinen versio, joka julkaistiin 7. huhtikuuta 2017. Kappaleelle on toteutettu myös Blake Claridgen ohjaama musiikkivideo, joka julkaistiin Garrixin YouTube-kanavalla singlen julkaisupäivänä. "Scared to Be Lonely" oli kansainvälinen menestys, sen päästyä singlelistan viiden parhaan joukkoon Alankomaissa, Malesiassa, Norjassa, Ruotsissa, Slovakiassa, Suomessa ja Tšekissä sekä kymmenen parhaan joukkoon Belgiassa, Itävallassa, Latviassa, Portugalissa, Saksassa, Tanskassa, Unkarissa ja Uudessa-Seelannissa. Lisäksi se on myynyt Australiassa, Italiassa, Kanadassa ja Puolassa kaksinkertaista, Alankomaissa kolminkertaista, sekä Meksikossa ja Ruotsissa jopa nelinkertaista platinaa. ==Lähteet== Luokka:Vuoden 2017 kappaleet Luokka:Martin Garrixin kappaleet Luokka:Dua Lipan kappaleet
Ostrovno (järvi nro 4)

Ostrovno () on järvi Luoteis-Venäjällä Pihkovan alueen Sebežin piirissä. == Maantietoa == Järvi on 2,8 kilometriä pitkä, 1,0 kilometriä leveä ja sen pinta-ala on 1,85 neliökilometriä eli 185 hehtaaria. Järvi on pohjois-etelä- suuntainen ja se on keskeltä 50 metriä kapea. Kapeikon aiheuttavat kaksi vastaista niemeä, jotka ovat osa ilmakuvissa näkyvästä harjujaksosta. Järven pohjoisosassa on saari, jonka pinta-ala on 0,2 hehtaaria. Asutusta on vain yhden talon verran. Kumpaankin niemeen kulkee tiet. == Luontoarvoja == Järvessä elää kalalajeina ainakin hauki, lahna, ahven, pasuri, karppi, ruutana, suutari, säyne, mutakala, törö, rantanuoliainen ja made, sekä joitakin Rutilus-suvun kalalajeja. Myös rapua tavataan järvestä. Järvessä on metsäsaari, jonka metsäistä rantaviivaa katkovat yksittäiset niityt. == Vesistösuhteita == Ostrovno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on 15,91 neliökilometriä. Siihen laskee pari ojaa kahdesta lammesta. Järvestä laskee oja Pnovnon kautta Svibloon, josta on laskuoja Nevedrjankaan. == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Sebežin piiri
Juhani Ryhänen

Antti Juhani Ryhänen (s. 29. tammikuuta 1937 Lapinlahti) toimi Valtion tietokonekeskuksen ylijohtajana ja keskuksesta muodostetun yhtiön toimitusjohtajana. Juhani Ryhäsen vanhemmat olivat maanviljelijä Janne Ryhänen ja Taimi Pekkarinen. Hänen puolisonsa vuodesta 1960 on Katri Aulikki Miettinen. Ryhänen tuli ylioppilaaksi 1956 ja valmistui ekonomiksi 1961 ja diplomi-insinööriksi 1964. Hän toimi ohjelmoijana Nokian palveluksessa 1963–1965 ja Valtion tietokonekeskuksessa jaostopäällikkönä 1965–1966, toimistopäällikkönä 1966, Tampereen aluekeskuksen päällikkönä 1968–1969, käyttöosaston päällikkönä 1969–1972, tuotantojohtajana 1973–1979, ylijohtajana 1980–1988 ja toimitusjohtajana 1989–1992. Tietokonekeskuksesta muodostetun VTKK-Yhtymä Oy:n toimitusjohtaja Ryhänen oli vuodesta 1993 vuoteen 1996, jolloin se fuusioitiin Tietotehdas-yrityksen kanssa TT-Tieto Oy:ksi ja Ryhäsestä tuli uuden yhtiön varatoimitusjohtaja.Kuka kukin on. Henkilötietoja nykypolven suomalaisista 1994, ss. 820–821.Tietotehdas ostaa Valtion tietokonekeskuksen. Helsingin Sanomat, 1.12.1995, s. 25. ==Lähteet== Luokka: Suomalaiset insinöörit Luokka: Suomalaiset virkamiehet Luokka: Valtionlaitosten johtajat Luokka: Suomalaiset yritysjohtajat Luokka:Vuonna 1937 syntyneet Luokka:Elävät henkilöt
Romance

Romance on amerikankuubalaisen laulaja-lauluntekijä Camila Cabellon toinen sooloalbumi, joka julkaistiin 6. joulukuuta 2019. Se on tyyliltään Cabellolle tyypilliseen tapaan poppia, joka on saanut vaikutteita latinomusiikista. Albumi sisältää muun muassa Grammy-ehdokkaana olleen kappaleen ”Señorita”, jonka Cabello laulaa poikaystävänsä Shawn Mendesin kanssa, sekä vuoden 2020 alussa nopeasti suosiota keränneen ”My Oh My” -kappaleen, jolla vierailee edellisvuonna läpimurtonsa tehnyt rap-artisti DaBaby. Romance myi kultaa Yhdysvalloissa noin kuukausi julkaisunsa jälkeen. == Kappaleet == Kaikki kappaleet säv. ja san. myös Camila Cabello. == Lähteet == Luokka:Vuoden 2019 albumit Luokka:Yhdysvaltalaiset popalbumit
Byte (kappale)

Byte on alankomaalaisen DJ-tuottaja Martin Garrixin sekä samasta maasta kotoisin olevan DJ-tuottaja Brooksin kappale. Sen julkaisivat STMPD RCRDS ja Sony Music Entertainment digitaalisesti ladattavana singlenä 7. huhtikuuta 2017. Kappaleen ovat sekä sanoittaneet että tuottaneet Garrix ja Brooks. Kappaletta on verrattu Garrixin yhdessä Dimitri Vegas & Like Miken kanssa vuonna 2014 julkaisemaan kappaleeseen "Tremor". "Byten" kaupallinen menestys oli heikkoa, sen epäonnistuttua pääsemään lainkaan singlelistoille. Kappale on kuitenkin päässyt sen sijaan tanssikappalelistoille Alankomaissa, Belgiassa ja Yhdysvalloissa. ==Lähteet== Luokka:Vuoden 2017 kappaleet Luokka:Martin Garrixin kappaleet Luokka:Elektronisen musiikin kappaleet
Markku Nirola

Markku Ensio Nirola (12. kesäkuuta 1941 – 21. elokuuta 2011) oli suomalainen näyttelijä, joka esiintyi etenkin 1960-luvulla kotimaisissa elokuvissa ja televisioelokuvissa. Hän kuoli vuonna 2011 iältään 70-vuotiaana. Nirola on haudattu Malmin hautausmaalle. ==Elokuvat== *Vaarallista vapautta (1962) *Totuus on armoton (1963) – Seppo Oitti ==Televisioelokuvat== *Kolme iloista rosvoa – Jesper *Mies, joka nai mykän vaimon – Mestari Adam – Asianajaja *Juorupiiri – Lelio, herraskainen tyhjäntoimittaja *Poikkeus ja sääntö – Poliisi *Piirakat – Päivystävä korpraali *Mummoni ja Mannerheim – Valkokaartilainen Luokka:Suomalaiset näyttelijät Luokka:Vuonna 1941 syntyneet Luokka:Vuonna 2011 kuolleet
At the Door

At the Door on yhdysvaltalaisen rockyhtye The Strokesin kappale, joka julkaistiin ensimmäisenä singlenä yhtyeen kuudennelta studioalbumilta The New Abnormal 11. helmikuuta 2020. Kappale on yhtyeen laulaja Julian Casablancasin sekä Paul Vassallon kirjoittama ja Rick Rubinin tuottama. ”At the Door” ylsi kotimaassaan Billboard Hot Rock Songs -listan sijalle 18. == Kappaleet == == Kokoonpano == * Julian Casablancas – laulu * Albert Hammond Jr. – kitara * Nick Valensi – kitara * Nikolai Fraiture – basso * Fabrizio Moretti – rummut == Listasijoitukset == Lista Paras sijoitus Billboard Hot Rock Songs 18\. == Lähteet == Luokka:The Strokesin kappaleet Luokka:Vuoden 2020 kappaleet
Bad Decisions

Bad Decisions on yhdysvaltalaisen rockyhtye The Strokesin kappale, joka julkaistiin toisena singlenä yhtyeen kuudennelta studioalbumilta The New Abnormal 18. helmikuuta 2020. Kappale on yhtyeen laulaja Julian Casablancasin kirjoittama ja Rick Rubinin tuottama. Kappaleen tekijöiksi on myös merkitty Billy Idol ja Tony James, sillä sen kertosäe muistuttaa Idolin ”Dancing with Myself” -hittiä. ”Bad Decisions” ylsi kotimaassaan Billboard Hot Rock Songs -listan kuudennelle sijalle. == Kappaleet == == Kokoonpano == * Julian Casablancas – laulu * Albert Hammond Jr. – kitara * Nick Valensi – kitara * Nikolai Fraiture – basso * Fabrizio Moretti – rummut == Listasijoitukset == Lista Paras sijoitus Billboard Hot Rock Songs 6\. == Lähteet == Luokka:The Strokesin kappaleet Luokka:Vuoden 2020 kappaleet
Brooklyn Bridge to Chorus

Brooklyn Bridge to Chorus on yhdysvaltalaisen rockyhtye The Strokesin kappale, joka julkaistiin kolmantena singlenä yhtyeen kuudennelta studioalbumilta The New Abnormal 6. huhtikuuta 2020. Kappale on yhtyeen laulaja Julian Casablancasin kirjoittama ja Rick Rubinin tuottama. ”Brooklyn Bridge to Chorus” ylsi kotimaassaan Billboard Hot Rock Songs -listan sijalle 7. == Kappaleet == == Kokoonpano == * Julian Casablancas – laulu * Albert Hammond Jr. – kitara * Nick Valensi – kitara * Nikolai Fraiture – basso * Fabrizio Moretti – rummut == Listasijoitukset == Lista Paras sijoitus Billboard Hot Rock Songs 7\. == Lähteet == Luokka:The Strokesin kappaleet Luokka:Vuoden 2020 kappaleet
There for You

There for You on alankomaalaisen DJ-tuottajan Martin Garrixin sekä australialaisen laulajan Troye Sivanin musiikkikappale. Se julkaistiin digitaalisesti ladattavana singlenä 26. toukokuuta 2017. Kappaleen ovat sanoittaneet Garrix, Sivan, Brett McLaughlin, Ben Burgess, William Lobban Bean ja Jessie Thomas, joista ensimmäinen myös tuotti sen Lobban Beanin ja Bart Schoudelin kanssa. Kappaleelle on toteutettu myös musiikkivideo, joka julkaistiin Garrixin YouTube-kanavalla vuorokausi ennen singlejulkaisua. Video kuvattiin San Franciscossa. ”There for You” oli kaupallisesti kohtalainen menestys. Se pääsi singlelistan kymmenen parhaan joukkoon Latviassa, Malesiassa, Slovakiassa ja Tšekissä sekä kahdenkymmenen parhaan joukkoon Alankomaissa, Belgiassa, Portugalissa ja Suomessa. ==Lähteet== Luokka:Vuoden 2017 kappaleet Luokka:Martin Garrixin kappaleet Luokka:Australialaiset musiikkikappaleet
Gertrud Almqvist

Gertrud Almqvist-Brogren, kirjailijanimiä: Molly MolanderSvenskt författarlexikon. 1. 1900–1940 A–Ö Madame Sans Gêne, Madame MèreGertrud Almqvist-Brogren. Nya Idun. Viitattu 29.4.2020 (16. lokakuuta 1875 – 1954) oli ruotsalainen kirjailija ja kirjallisuuskriitikko. Hänen vanhempansa olivat insinööri Edv. Almqvist ja Thora Nordström. Almqvist opiskeli kieliä ja kirjallisuutta Sorbonnen yliopistossa 1905–1906. Hän sai Stockholms Dagbladin ulkomaanstipendin 1909. Hän oli Idunissa kirjallisuuskriitikkona 1910–1912 ja kirjoitti lähinnä ranskalaisesta kulttuurista. Hän julkaisi kirjat Boken om Erland Höök (1911), Det törstande folket (1919) ja Den sällsamma resan (1924).Walborg Hedberg ja Louise Arosenius: Svenska kvinnor från skilda verksamhetsområden, sivu 3. Albert Bonniers 1914 Almqvist oli vuodesta 1917 naimisissa kirjailija Erik Brogrenin kanssa. ==Suomennokset== *Milloin otetaan peite pois? (När faller täckelset?) Suomentaja Akseli Skutnabb. Kuopio: C. J. Bergström 1900. == Lähteet == Luokka:Ruotsalaiset kirjailijat Luokka: Vuonna 1875 syntyneet Luokka: Vuonna 1954 kuolleet
Cold

Cold on yhdysvaltalaisyhtye Maroon 5:n musiikkikappale, jolla vierailee myös yhdysvaltalaisräppäri Future. Sen julkaisivat 222 Records ja Interscope Records Maroon 5:n kuudennen, Red Pill Blues -studioalbumin toisena singlenä 14. helmikuuta 2017. Kappaleen ovat sanoittaneet Adam Levine, John Ryan, Jacob Kasher Hindlin, Justin Tranter ja Phil Shaouy, joista Ryan tuotti sen J Kashin ja Phil Paulin kanssa. Kappaleelle on toteutettu myös musiikkivideo, joka julkaistiin Maroon 5:n YouTube-kanavalla 15. helmikuuta 2017. Video kuvattiin Kaliforniassa Los Angelesin keskustassa joulukuussa 2016. ”Cold” oli kaupallisesti kohtalainen menestys. Se pääsi singlelistan kymmenen parhaan joukkoon Argentiinassa, Brasiliassa, Etelä-Koreassa, Kroatiassa, Libanonissa, Portugalissa ja Slovakiassa sekä kahdenkymmenen parhaan joukkoon Italiassa, Kanadassa, Latviassa, Malesiassa, Paraguayssa, Puolassa, Skotlannissa, Suomessa, Tanskassa, Tšekissä ja Yhdysvalloissa. Lisäksi se on myynyt Brasiliassa sekä Italiassa kaksinkertaista ja Kanadassa jopa kolminkertaista platinaa. Maroon 5 on esittänyt kappaleen livenä muun muassa The Ellen DeGeneres Showssa 15. helmikuuta 2017 sekä The Tonight Show Starring Jimmy Fallonissa 14. maaliskuuta 2017. ==Lähteet== Luokka:Vuoden 2017 kappaleet Luokka:Maroon 5:n kappaleet
Per Ashorn

Per Allan Ilmari Ashorn (s. 1963) on suomalainen lastenlääkäri, joka työskentelee Tampereen yliopiston lastentautiopin professorina ja Tampereen yliopistollisen sairaalan sivutoimisena ylilääkärinä. Hän on osallistunut useisiin lapsikuolleisuuden vähentämiseen ja lasten terveyden parantamiseen pyrkiviin tutkimushankkeisiin esimerkiksi Ghanassa, Intiassa, Malawissa, Malissa, Suomessa ja Yhdysvalloissa. Hän on osallistunut johtavana tutkijana tai muuten aktiivisena toimijana noin 20 kliiniseen kokeeseen Saharan eteläpuolisen Afrikan maissa. Ashorn pääsi hyvin sujuneiden pääsykokeiden kautta opiskelemaan lääketiedettä Tampereen yliopistolle jo lukion toisen luokan jälkeen. Hän valmistui lääketieteen lisensiaatiksi 23-vuotiaana ja lääketieteen tohtoriksi (LT) seuraavana vuonna munasarjakasvainten diagnostiikkaa käsittelevällä artikkeliväitöskirjalla. Hänen englanninkielinen väitöstutkimuksensa (1987) oli otsikoitu Human milk fat globule membrane antigens as diagnostic markers for ovarian carcinoma. Siihen liittyvän tutkimustyön hän teki enonsa, professori Kai Krohnin johtamassa patologian laboratoriossa. Kansainvälinen tutkijan työura alkoi Yhdysvaltain kansallisessa terveysinstituutissa (NIH). Tämän jälkeen hän erikoistui lastensairauksiin perehtyen myös trooppisiin tauteihin Karoliinisessa instituutissa Tukholmassa ja Etiopiassa. Emeritusprofessori Niilo Hallmanin yhteydenoton jälkeen Ashorn muutti vaimonsa ja lapsensa kanssa kahdeksi vuodeksi (1993-1995) Malawiin, jossa oli käynnissä Mannerheimin Lastensuojeluliiton terveyskeskushanke. Tänä aikana hän perehtyi esimerkiksi aliravitsemukseen. Lastentautien ja lasten infektiosairauksien erikoislääkärin pätevyys tuli opintojen täydentämisellä Tampereelle palaamisen jälkeen. Vuonna 2005 hän sai kansainvälisen lääketieteen professoruurin Tampereen yliopistossa. Hän on jatkanut erityisesti malariaan, infektiotauteihin ja aliravitsemukseen liittyvää tutkimustyötä vuotuisten, erityisesti Malawiin suuntautuneiden tutkimusmatkojen avulla. Hänen johtamansa globaalin lääketieteen tutkimusryhmän merkittäviä rahoittajia ovat muun muassa Bill ja Melinda Gatesin säätiö sekä Yhdysvaltain kehitysapuvirasto (USAID). Ashorn on toiminut Tampereen kaupunginvaltuutettuna vuosina 2001–2004 ja 2005–2008 (Vihreä liitto). ==Lähteet== ==Aiheesta muualla== * Ashornin julkaisuja PubMed-tietokannan mukaan (nih.gov) * Google Scholarin julkaisut hakusanoilla Per Ashorn (scholar.google.com) Luokka:Suomalaiset lääkärit Luokka:Tampereen yliopiston professorit Luokka:Suomalaiset professorit Luokka:Vihreän liiton poliitikot Luokka:Tampereen kaupunginvaltuutetut Luokka:Vuonna 1963 syntyneet Luokka:Elävät henkilöt
What Lovers Do

What Lovers Do on yhdysvaltalaisyhtye Maroon 5:n kappale, jolla vierailee myös yhdysvaltalaislaulaja SZA. Sen julkaisivat 222 Records sekä Interscope Records Maroon 5:n kuudennen, Red Pill Blues-studioalbumin kolmantena singlenä 30. elokuuta 2017. Kappaleen ovat sanoittaneet Adam Levine, SZA, Benjamin Diehl, Brittany Talia Hazzard, Elina Stridh, Jason Evigan, Oladayo Olatunji ja Victor Rådström, joista Evigan tuotti sen Sam Farrarin, Ben Billionsin ja Noah Passovoyn kanssa. Kappaleelle on toteutettu myös Joseph Kahnin ohjaama musiikkivideo, joka julkaistiin Maroon 5:n YouTube-kanavalla 28. syyskuuta 2017. Video kuvattiin Kalifornian Los Angelesissä elokuussa 2017. "What Lovers Do" oli kaupallisesti kansainvälinen menestys, sen päästyä singlelistan viiden parhaan joukkoon Belgiassa (Vallonia), Brasiliassa, Italiassa, Kroatiassa, Malesiassa ja Venezuelassa sekä kymmenen parhaan joukkoon Alankomaissa, Australiassa, Belgiassa (Flanderi), El Salvadorissa, Filippiineillä, Hondurasissa, Irlannissa, Israelissa, Kanadassa, Libanonissa, Norjassa, Portugalissa, Skotlannissa, Slovakiassa, Sloveniassa, Sveitsissä, Tšekissä, Unkarissa, Uudessa-Seelannissa ja Yhdysvalloissa. Lisäksi se on myynyt Australiassa, Uudessa-Seelannissa ja Yhdysvalloissa kaksinkertaista, Italiassa ja Ruotsissa kolminkertaista ja Kanadassa nelinkertaista platinaa. Brasiliassa kappale ylitti myös timanttilevyrajan 160 000 myydyllä kopiolla. Maroon 5 on esittänyt kappaleen ensi kertaa livenä Rock in Rio-tapahtumassa Rio de Janeirossa 16. syyskuuta 2017. Sen jälkeen he ovat esittäneet sen muun muassa The Ellen DeGeneres Showssa sekä Jimmy Kimmel Live!:ssa. ==Lähteet== Luokka:Vuoden 2017 kappaleet Luokka:Maroon 5:n kappaleet
Huang Nanyan

Huang Nanyan (, s. 11. huhtikuuta 1977 Guangxi) on kiinalainen kilpauransa lopettanut sulkapalloilija ja olympiamitalisti. Huang pelasi Sydyneyn olympialaisissa nelinpelissä Yang Wein parina. He voittivat toisella kierroksella Sujitra Ekmongkolpaisarnin ja Saralee Thungthongkamin. Puolivälierissä Huang ja Yang voittivat alankomaalaiset Lotte Jonathansin ja Nicole van Hoorenin sekä välierissä eteläkorealaiset Chung Jae-heen ja Ra Kyung-minin. Loppuottelussa he kuitenkin hävisivät kiinalaisparille Ge Fei-Gu Junille erin 2–0. ==Lähteet== Luokka:Kiinalaiset sulkapalloilijat Luokka:Kiinalaiset olympiamitalistit Luokka:Vuonna 1977 syntyneet Luokka:Elävät henkilöt
Ingrid Andersen

Ingrid Maria Andersén-Borell (31. elokuuta 1882 Tukholma, Ruotsi – 1965Andersén, Ingrid. Axiell Calmview. Viitattu 29.4.2020 ) oli ruotsalainen näyttelijä. Hänen vanhempansa olivat professori Anton Andersén ja tämän puoliso. Hän oli naimisissa Riksgäldskontoretin virkamiehen Tor Borellin kanssa vuodesta 1911. Andersén-Borell opiskeli pianonsoittoa Tukholmassa Richard Andersonin oppilaana ja Martin Knutzenin oppilaana Kristianiassa. Näyttelijäntyötä hän opiskeli Hedvig Winterhjelmin ja Björn Björnsonin oppilaana. Hän oli kiinnitettynä Nationaltheatretissa Kristianiassa 1904–1905, Dramatenissa 1905–1906; Albert Ranftin teatterissa 1906–1913; Svenska teaternissa Helsingissä 1914–1915. Hänen roolejaan olivat muun muassa Käthie näytelmässä Gamla Heidelberg, Clärchen Sodoms undergångissa, Helga Geografi och Kärlekissä, Matilde Luciferissa.Walborg Hedberg och Louise Arosenius: Svenska kvinnor från skilda verksamhetsområden, sivu 3 Albert Bonniers 1914 == Lähteet == ==Aiheesta muualla== * Ingrid Andersen-Borell. Svenska män och kvinnor. Biografisk uppslagsbok 1 A–B Bonniers 1942 Luokka:Ruotsalaiset näyttelijät Luokka: Vuonna 1882 syntyneet Luokka: Vuonna 1965 kuolleet
Gong Zhichao

Gong Zhichao (, s. 15. joulukuuta 1977 Anhua, Hunan) on kiinalainen kilpauransa lopettanut sulkapalloilija ja olympiavoittaja. Gong kilpaili Sydneyn olympialaisissa kaksinpelissä. Hän voitti ensimmäisessä ottelussaan hongkongilaisen Ling Wantingin ja kolmannella kierroksella indonesialaisen Lidya Djaelawijayan. Puolivälierissä Gong voitti japanilaisen Yasuko Mizui erin 2–0. Samalla eräluvulla hän voitti välierissä toisen kiinalaisen Ye Zhaoyingin. Loppuottelussa Gong voitti tanskalaisen Camilla Martinin erin 13–10, 11–3. Gong saavutti urallaan myös yhden MM-hopean. Tämän hän voitti kaksinpelistä vuonna 1997. Hänellä on myös kaksinpelin MM-pronssia vuodelta 2001. Hänellä on myös yksi AM-kulta vuodelta 1996, AM-hopea vuodelta 1998 ja AM-pronssi vuodelta 1999. Kaikki ovat kaksinpelistä. ==Lähteet== Luokka:Kiinalaiset sulkapalloilijat Luokka:Kiinalaiset olympiavoittajat Luokka:Vuonna 1977 syntyneet Luokka:Elävät henkilöt
Maija Weitz

Maija Weitz (o.s. Numminen, s. 14. elokuuta 1950 Helsinki) on kamarimuusikko ja liedpianisti. Hän esiintyy solistina ja säestäjänä. Weitz on konsertoinut laajalti Suomessa ja ulkomaillaKamarihelmi-tapahtuma tuo ulkomailta huippumuusikoita opettamaan nuoria Länsiväylä. == Ura == Espoolainen Maija Weitz aloitti piano-opintonsa 9-vuotiaanaPiilossa on pianotaiteilijan kesäinen konserttisali Tampereella Rakel Levinin johdolla, minkä jälkeen seurasivat opinnot Sibelius-Akatemiassa ja Wienin musiikkiyliopistossa, silloiselta nimeltään Hochschule für Musik und darstellende Kunst, Dieter Weberin ja Bruno Seidlhoferin johdolla. Lisäksi hän vietti vuoden Sibelius-stipendiaattina Ann Arborissa Michiganissa. Vuonna 1976 hän suoritti pianodiplomin korkeakoulussa Hochschule für Musik und darstellende Kunst, Wien, osastolta Konzertfach. Weitz on wieniläisklassisen tradition keskeisiä tuntijoita SuomessaWieniläisen kamarimusiikin mestarikurssi Siba.fi..Yhteistyö ennen kaikkea wieniläisen musiikkimaailman kanssa on kansainvälistänyt hänen toimintaansa. Tärkeänä osana Maija Weitzin pedagogista työskentelyä ovat kamarimusiikin mestarikurssit wieniläisen tulkintatradition lähtökohdista Sibelius- Akatemiassa ja Gdańskin musiikkiakatemiassa Puolassa. Hän on toiminut pianonsoiton opettajana ja säestäjänä Sibelius-Akatemiassa vuosina 1984-1998, joista vs lehtorina vuosina 1985-1990 sekä Savonlinnan Oopperajuhlien koulutussäätiön Aino Ackté-instituutin mestarikurssien pianistina 1986-1997. 1984-1990 lisäksi pianonsoiton opettajana Helsingin Konservatoriossa. Vuosien varrelta mainittakoon myös lukuisat mestarikurssit Suomessa, Puolassa ja Turkissa sekä pohjoismaisen laulumusiikin kurssit Wienin musiikkiyliopistossa ja Japanissa. Weitz on toiminut pitkään kansainvälisten piano- ja kamarimusiikkikilpailuiden tuomaristoissa ja vuosikymmenien ajan eri musiikkitapahtumien, muun muassa vuodesta 2008 alkaen Espoon Kamarihelmi -festivaalin promoottorina. Joulukuussa 2016 Tasavallan presidentti myönsi Maija Weitzille Suomen Suomen Valkoisen Ruusun ritarikunnan ansioristin ja joulukuussa 2016 Itävallan liittopresidentti ”Das goldene Ehrenzeichen für Verdienste um die Republik Österreich”-ansioristin Weitzin tekemästä työstä itävaltalaisen musiikkikulttuurin hyväksiRechtsinformation des Bundes. . Weitzin aviopuoliso on graafinen suunnittelija Sampo Syrjänen. == Äänitteet == * Duo Weitz. Yleisradio 2000. * Winterreise, Veli-Pekka Väisänen VPCD01 == Lähteet == Luokka:Elävät henkilöt Luokka:Vuonna 1950 syntyneet Luokka:Suomalaiset pianistit
Pustoje Mogilno

Pustoje Mogilno () on järvi Luoteis-Venäjällä Pihkovan alueen Sebežin piirissä. == Maantietoa == Järvi on 1,7 kilometriä pitkä, 1,1 kilometriä leveä ja sen pinta-ala on 1,56 neliökilometriä eli 156 hehtaaria. Järvi on metsäjärvi, jonka on saareton. Järven keskisyvyys on 3 metriä ja sillä on 7-metrinen syvänne. Sen länsi- ja eteläpuolelle on kohonut pääasiassa omakotitaloista muodostunut asuinalue, jota kutsutaan nimellä Aleksandrovo (). Vain järven itäpuolella ei kulje tietä. == Luontoarvoja == Järvi luokitellaan ahven-karppi-tyyppiseksi, joiden lisäksi järvestä on tavattu: hauki, lahna, pasuri, ruutana, suutari ja mutakala, sekä joitakin Rutilus-suvun kalalajeja. Järvessä on myös rapua. == Vesistösuhteita == Pustoje Mogilno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven koillispäästä lähtee laskuoja kohti pohjoista Svibloon, joka laskee Svibljankaa myöten Nevedrjankaan. Järven valuma-alueen koko on lähteestä riippuen 3,1 tai 3,26 neliökilometriä . == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Sebežin piiri
Välitystuomio

Välitystuomio voi viitata seuraaviin: * välitystuomio, välimiesoikeuden antama tuomio * Välitystuomio (Epitrepontes), Menandroksen komedia
Uwu

Uwu tai UWU voi tarkoittaa: * Uwu-kieli, tunnetaan myös nimellä Ayere-kieli * Uva Wellassan yliopisto Sri Lankassa * UwU on hymiö; katso hymiö.
Ville Takala

Ville Takala (s. 12. syyskuuta 1997) on suomalainen pesäpalloilija. Takala edustaa Superpesiksessä pelaavaa Vimpelin Vetoa. Hänen kasvattajaseuransa on Vetelin Pesis. Hän pelaa sisäpelissä etenijänä tai vaihtajana ja ulkopelissä polttolinjassa. Takala pelasi ensimmäisen Superpesisottelunsa Vimpelin Vedossa kaudella 2015. Vimpelin Vedossa pelatessaan Takala on saavuttanut kaksi SM- mitalia: SM-kullan kaudella 2017 ja SM-pronssin kaudella 2018. Takala on pelannut urallaan 36 Superpesiksen runkosarjaottelua. Näissä hän on lyönyt kuusi tavallista juoksua, tuonut 19 juoksua ja kerännyt 105 kärkilyöntiä. Lisäksi hän on pelannut kaksi Superpesiksen pudotuspeliottelua ja kerännyt niissä seitsemän kärkilyöntiä. ==Lähteet== * http://www.pesiksenmaailma.fi/index.php/pelaajakortit?pelaajaid=246&view;=pelaajakortti * https://www.vimpelinveto.fi/superpesis/detail/joukkue/14-henkiloet/superpesispelaajat/2217-ville- takala * https://www.pesis.fi/pesis-info/historia/mitalistit/ Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Albert Kerttula

Albert Kerttula (1. helmikuuta 1864 Toholampi – 15. elokuuta 1921 Savonlinna) oli suomalainen näyttelijä. Hän työskenteli ensin Kansanteatterissa ja sittemmin Suomalaisessa Maaseututeatterissa, jonka kantaviin voimiin hän kuului. Kerttulan taiteellinen rekisteri ulottui syvästä tragiikasta hilpeään komiikkaan.Veistäjä, s. 41Albert Kerttula, Karjala, 16.08.1921, nro 187, s. 2, Kansalliskirjaston digitaaliset aineistot == Ura == Kerttula muutti perheensä mukana Viipuriin vuonna 1878. Hän meni sotapalvelukseen Viipurin pataljoonaan 1883 ja aikoi sotilasuralle, mutta innostui näyttämötaiteesta 1887, jolloin August Aspegren perusti Kansanteatterin. Kerttula oli Kansanteatterin palveluksessa kevääseen 1895, minkä jälkeen hän toimi pari vuotta konttorialalla. Syksyllä 1897 Kansanteatteri jakautui kahtia, ja Kerttula aloitti siellä ohjaajana. Syksyllä 1899 perustettiin Viipurin Kaupunginteatterin edeltäjä Suomalainen Maaseututeatteri. Kerttula toimi Maaseututeatterin näyttelijänä yhtäjaksoisesti kevääseen 1912, jolloin hän lopetti taiteellisen uransa.Veistäjä, s. 103 Kerttulan rooleja olivat muun muassa Kustaa Adolf näytelmässä Regina von Emmeritz, Hoppulainen näytelmässä Murtovarkaus ja Toppo näytelmässä Työmiehen vaimo. Kerttula näytteli myös Nummisuutarien Teemun, Eskon ja Topiaan, Seitsemän veljeksen Aapon ja Kihlauksen Eenokin. Everstin rooli näytelmässä Koti arvioitiin Kerttulan parhaisiin: "Itsepintaisuuden, tulisuuden verhon takaa soi hellempi pohjasävy, joka tuli hyvin esille".Veistäjä, s. 75 Kerttula sai kiitosta myös Sevillan parturin Bartholona, mutta Kustaa Adolfin rooliin hänen äänivaransa eivät aivan riittäneet.Veistäjä, s. 88 Kerttula oli ulkonaisesti ryhdikäs. Hänen näyttelijänlaatunsa oli jossain määrin pateettinen ja puhetyylinsä staccato- puhetta, joten hän ei soveltunut rakastajanosiin.Veistäjä, s. 22 Monipuolisuutensa ja tunnollisen työskentelynsä ansiosta Kerttula oli suosittu ja käytetty näyttelijä. Hänen muistinsa heikkeni varhain ja hänen olemuksensa muuttui "lystikkään ukkomaiseksi" jo ennen 50 vuoden ikää. Maaseututeatterin johtokunta ei tarjonnut Kerttulalle välikirjaa enää keväällä 1912, minkä jälkeen tämä jätti näyttelijän uransa. Teatterista lähdettyään Kerttula osti Savonlinnasta matkustajakoti Sataman. Hän oli välillä pari vuotta pois Savonlinnasta mutta palasi sinne takaisin ja osti saunalaitoksen, jonka hän omisti kuolemaansa saakka. == Lähteet == * * === Viitteet === == Aiheesta muualla == *Suomen teatterihistoria 1890-luvulta vuoteen 1918 Luokka:Suomalaiset näyttelijät Luokka:Vuonna 1864 syntyneet Luokka:Vuonna 1921 kuolleet
Panelian rautatieasema

Panelian rautatieasema () on lakkautettu rautatieliikennepaikka Rauman radalla Eurassa. Se sijoitettiin kolme kilometriä Panelian kylän eteläpuolelle. Asema avattiin liikenteelle 15. huhtikuuta 1897. Asemarakennus rakennettiin vuosina 1896–1987 Rauman radan tyyppipiirustusten mukaan. Rakennusta laajennettiin myöhemmin. Aseman ympärille muodostui noin 400 asukkaan taajama. Vuonna 1970 Panelia muutettiin miehittämättömäksi ja tavaraliikenne lakkautettiin 1983. Henkilöliikenne lakkautettiin koko radalta 29. toukokuuta 1988. Liikennepaikka lakkautettiin lopullisesti vuonna 1997. == Lähteet == Luokka:Euran liikenne Luokka:Satakunnan lakkautetut rautatieliikennepaikat Luokka:Suomen 1890-luvulla rakennetut rautatieliikennepaikat
Anna Karolina Orzelska

Anna Karolina Orzelska (23. marraskuuta 1707 – 27. syyskuuta 1769) oli puolalainen aatelisnainen ja seikkailijatar. Hänen isänsä oli Saksin vaaliruhtinas ja Puolan kuningas August Väkevä ja hänen äitinsä oli ranskalaisen viinikauppiaan tytär Henriette Rénard. == Elämänvaiheita == August Väkevä ja Henriette Rénard tapasivat kun kuninkaan joukot piirittivät Varsovaa Suuressa Pohjan sodassa vuonna 1706. Varsova oli raunioina ja Puolan talous romahtanut kun Rénard synnytti tyttärensä. Äidin suhde hallitsijaan oli ohi ja Anna kasvoi köyhyydessä.Countess Anna Orzelska Republika.pl Portal Społeczności Internetowych Anna Orzelskan lapsuudesta tiedetään hyvin vähän. Hän ei saanut juuri minkäänlaista koulutusta. Äiti ja tytär muuttivat Ranskaan, Pariisiin, missä eli täysin tietämättömänä isästään vuoteen 1723 saakka, kunnes hänen velipuolensa, kreivi Frederick Augustus Rutowsky löysi hänet. Samana vuonna August Väkevä tunnusti isyytensä. Anna Karolinasta tehtiin Orzelskan kreivitär ja virallisen dokumentin mukaan isä lahjoitti vuonna 1726 palatsin tyttärelleen. Aikalaistodistusten mukaan Anna Orzelskan käytöksessä oli paljon moitittavaa. Hän oli rahvaanomainen, hänellä oli paljon miessuhteita, hän joi paljon ja tupakoi. Erityisen paljon hän piti ratsastuksesta, metsästyksestä ja tanssista. Huomiota herätti myös hänen tapansa käyttää miesten vaatteita. Vuonna 1728 August Väkevä ilmoitti tarvitsevansa tyttärensä palveluksia. Tyttärestä tuli vakooja. Hänet esiteltiin Preussin kruununperijälle, tulevalle Fredrik Suurelle. Hänen uskotaan olleen Fredrikin ainoa fyysinen naissuhde. Tuleva hallitsija omisti Orzelskalle sävellyksiään ja runojaan. Palkkioksi vakoilustaan Orzelska sai isältään 300 000 taaleria myötäjäisrahaa. Tyttärensä huvittamiseksi August Väkevä järjesti Puolan armeijan harjoitukset tämän palatsin puutarhaan. Orzelska solmi vuonna 1730 avioliiton Karl Ludvig von Schleswig-Holstein- Sondenburgin kanssa. Avioliitosta syntyi yksi poika. Liitto oli onneton ja päättyi kolme vuotta myöhemmin eroon. Eron jälkeen Orzelska asettui Venetsiaan, missä hänen elämänsä kerrotaan olleen skandaalinkäryistä. == Lähteet == Luokka:Puolalaiset aateliset Luokka:Vuonna 1707 syntyneet Luokka:Vuonna 1769 kuolleet
Camilla Martin

Camilla Martin Nygaard (23. maaliskuuta 1974 Aarhus) on tanskalainen kilpauransa lopettanut sulkapalloilija, olympiamitalisti ja maailmanmestari. Martin osallistui urallaan olympialaisten kaksinpeliin neljästi. Ensimmäisen kerran hän oli mukana Barcelonan olympialaisissa 1992. Hän voitti tuolloin ensimmäisessä ottelussaan mauritiuslaisen Vandanah Seesurunin erin 2–0 häviten vain yhden pelin. Toisella kierroksella hän hävisi kuitenkin australialaiselle Anna Laolle. Neljä vuotta myöhemmin Ateenan olympialaisissa 1996 hän aloitti toiselta kierrokselta. Hän voitti tuolloin uusiseelantilaisen Rhona Robertsonin. Kolmannella kierroksella Martin voitti taiwanilaisen Huang Chia- Chin erin 2–0. Puolivälierissä Martin kärsi tappion indonesialaiselle Mia Audinalle. Sydneyn olympialaisissa hän aloitti toisella kierroksella voitolla indonesialaisesta Ellen Angelinasta. Kolmannella kierroksella hän voitti brittiläisen Kelly Morganin. Puolivälierissä Martin voitti alankomaalaisen Mia Audinan erin 2–0. Välierissä hän kohtasi kiinalaisen Dai Yun. Martin voitti ensimmäisen erän 11–5 ja toisen 11–0. Loppuottelussa hän hävisi kiinalaiselle Gong Zhichaolle erin 2–0. Ateenan olympialaisissa 2004 Martin voitti ensimmäisellä kierroksella Kanako Yonekuran. Toisella kierroksella hän hävisi brittiläiselle Tracey Hallamille erin 2–1. Martin voitti urallaan kertaalleen maailmanmestaruuden, kun hän oli voitokas vuoden 1999 MM-kilpailujen kaksinpelissä. Martin lisäksi kolminkertainen Euroopan-mestari. EM-kullat ovat vuosilta 1996, 1998 ja 2000. Hänellä on lisäksi EM-hopeaa vuodelta 1992 sekä EM-pronssia vuosilta 2002 ja 2004. Kaikki EM-mitalit ovat kaksinpelistä. ==Lähteet== Luokka:Tanskalaiset sulkapalloilijat Luokka:Tanskalaiset olympiamitalistit Luokka:Vuonna 1974 syntyneet Luokka:Elävät henkilöt
Otto Dahlqvist

Otto Talanne (aiemmin Dahlqvist; 11. joulukuuta 1884 Oulu – 22. maaliskuuta 1939 Oulu)Kuolleita: Verhoilija Otto Talanne (Dahlqvist), Liitto 1939, No 68, sivu 3, julkaistu 23.3.1939)Otto Talanne kuollut, Pohjolan Työ 1939, No 68, sivu 2, julkaistu 23.3.1939 oli suomalainen näyttelijä, teatterinjohtaja ja lavastaja. Hän teki valtaosan urastaan Oulun Työväen Näyttämöllä eri tehtävissä. == Ura == Dahlqvistin vanhemmat olivat verhoilija Johan Valfrid Dahlqvist ja Anna Elisabeth Hurnanen. Hän aloitti näyttelijän uransa Oulun Työväen Näyttämöllä vuonna 1904 ja työskenteli siellä kahdeksantoista vuotta. 1920-luvulla Dahlqvist toimi työväen näyttämöiden johtajana Joensuussa, Pietarsaaressa, Ensossa ja Uuraalla. Vuonna 1929 hän aloitti Oulun Työväen Näyttämön johtajana. Dahlqvist näytteli muun muassa Nummisuutareiden Mikko Vilkastuksen ja Iivarin sekä Seitsemän veljeksen Simeonin ja kanttorin. Laulunäytelmässä Tukkijoella Dahlqvist teki Rättärin ja Huotarin osat. Dahlqvist suoritti verhoilijan opin isänsä verhoilijan liikkeessä. Verhoilijan työnsä lomassa Dahlqvist otti paljon osaa yhdistysrientoihin, kuuluen jo nuorena näytelmä- ja lauluseuroihin sekä Oulun Työväenyhdistyksen huvi- ja juhlatoimikuntiin. Oulun Työväenyhdistyksen mieskuoro Oraksen jäsenenä hän oli vuodesta 1903, ollen sanotun kuoron johtajana pariinkin otteeseen. Hän oli myös useiden torvisoittokuntien ja orkesterien jäsen. Muun muassa soittajana Pohjanmaan Jääkäripataljoonan ja Uudenmaan rykmentin soittokunnissa ja Oulun Työväenyhdistyksen torvisoittokunnassa Talanne oli useita vuosia. Viimeiset vuotensa Talanne asui Oulussa harjoittaen verhoilijan ammattia ja toimien iltanäyttelijänä Oulun Näyttämöllä. Talanne kuoli keuhkokuumeeseen Oulun lääninsairaalassa.Kaiku 1939, No 69, sivu 3, julkaistu 24.3.1939 == Lähteet == * === Viitteet === == Aiheesta muualla == *OULUN TYÖVÄEN NÄYTTÄMÖN HISTORIA Luokka:Suomalaiset lavastajat Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1884 syntyneet Luokka:Vuonna 1939 kuolleet
Love Galore

Love Galore on yhdysvaltalaisen laulaja-lauluntekijä SZAn musiikkikappale, jolla vierailee myös yhdysvaltalainen räppäri Travis Scott. Sen julkaisivat Top Dawg Entertainment ja RCA Records SZAn Ctrl-debyyttistudioalbumin toisena singlenä 28. huhtikuuta 2017. Kappaleen ovat sanoittaneet SZA ja Scott sen tuottajien eli ThankGod4Codyn, Carter Langin ja Terrence "Punch" Hendersonin kanssa. Kappaleelle on toteutettu myös Nabilin ohjaama musiikkivideo, jonka ensiesitys tapahtui 27. huhtikuuta 2017. Video ladattiin seuraavana päivänä SZAn YouTube-kanavalle. "Love Galore" sai pääosin positiivisen vastaanoton musiikkikriitikoilta ja se sai myös Grammy-ehdokkuuden vuoden 2018 Grammy- palkintogaalassa kategoriassa "Paras rap/lauluduetto". Kaupallisesti kappale menestyi vain Pohjois-Amerikassa ja sielläkin kohtalaisesti, sen päästyä Kanadassa Canadian Hot 100-listan sijalle 84. ja Yhdysvalloissa Billboard Hot 100-listan sijalle 32. "Love Galore" on myynyt Yhdysvalloissa kolminkertaista platinaa. ==Lähteet== Luokka:Vuoden 2017 kappaleet Luokka:Yhdysvaltalaiset musiikkikappaleet